1 एकरा बाद, तिबिरियास झीलक* 21:1 अर्थात् गलील झीलक कात यीशु फेर शिष्य सभ केँ देखाइ देलनि जे एहि तरहेँ भेल -  2 सिमोन पत्रुस, थोमा, जे "जौंआ" कहबैत छथि† 21:2 मूल मे, "थोमा, जे 'दिदुमुस' कहबैत छथि"। "दिदुमुस"क अर्थ अछि "जौंआ"। , गलीलक काना गामक नथनेल, जबदीक दू पुत्र, आ दूटा आओर शिष्य एक संग छलाह। 3 सिमोन पत्रुस हुनका सभ केँ कहलथिन, "हम माछ मारऽ जाइत छी।" ओ सभ उत्तर देलथिन, "हमहूँ सभ चलैत छी।" ओ सभ बाहर जा कऽ नाव मे चढ़लाह, मुदा ओहि राति किछु नहि पकड़ि सकलाह। 4 भोर होइतहि यीशु कछेर पर ठाढ़ छलाह, मुदा शिष्य सभ नहि चिन्हलनि जे ई यीशु छथि।
5 ओ हुनका सभ केँ सोर पारैत पुछलथिन, "यौ बाउ सभ! की अहाँ सभ किछु नहि पकड़ने छी?" ओ सभ उत्तर देलथिन, "नहि।" 6 ओ कहलथिन, "नावक दहिना कात जाल फेकू तँ बहुत भेटत।" ओ सभ जाल फेकलनि तँ ततेक माछ फँसलनि जे ओ सभ जाल नाव मे नहि खीचि सकैत छलाह।
11 सिमोन पत्रुस नाव पर चढ़ि कऽ जाल कछेर पर खिचलनि। जाल बड़का-बड़का माछ सँ भरल छल, सभ मिला कऽ एक सय तिरपन, मुदा एतेक होइतो जाल नहि फाटल। 12 यीशु हुनका सभ केँ कहलथिन, "आउ, जलखइ कऽ लिअ।" शिष्य सभ मे सँ किनको हुनका सँ ई पुछबाक साहस नहि भेलनि जे, अहाँ के छी? ओ सभ तँ जनैत छलाह जे ई प्रभु छथि। 13 तखन यीशु अयलाह, आ रोटी लऽ कऽ हुनका सभ केँ देलथिन, और तहिना माछो। 14 ई आब तेसर बेर अछि जे यीशु मृत्यु मे सँ जिआओल गेलाक बाद शिष्य सभ केँ देखाइ देलथिन।
22 यीशु उत्तर देलथिन, "जँ हम चाही जे जा धरि हम फेर नहि आयब ता धरि ओ जीबैत रहथि, तँ एहि सँ अहाँ केँ की? अहाँ हमरा पाछाँ चलू!" 23 एहि कारणेँ भाय सभ मे ई कथन पसरि गेल जे ओ शिष्य नहि मरताह। मुदा यीशु ई नहि कहने छलाह जे ओ नहि मरताह; ओ मात्र ई कहने छलाह जे, जँ हम चाही जे जा धरि हम फेर नहि आयब, ता धरि ओ जीबैत रहथि तँ एहि सँ अहाँ केँ की?
24 और ओ शिष्य वैह छथि जे एहि सभ बातक गवाही दऽ रहल छथि और लिखने छथि। हम सभ जनैत छी जे हुनकर गवाही सत्य अछि।
25 आओर बहुत काज अछि जे यीशु कयलनि। जँ ओकरा एक-एकटा कऽ लिखल जाइत तँ हम सोचैत छी जे, जे किताब सभ लिखल जाइत से सौंसे संसार मे नहि अँटैत।
†21:2 21:2 मूल मे, "थोमा, जे 'दिदुमुस' कहबैत छथि"। "दिदुमुस"क अर्थ अछि "जौंआ"।
